NaiveNeuron/SloPal huggingface dataset:
Bugár, Béla, podpredseda NR SR (2019-09-10):
Ďakujem. Týmto bola otvorená rozprava. Pýtam sa, kto sa hlási do rozpravy. Traja. Končím možnosť sa prihlásiť do rozpravy. Pán poslanec Senko, nech sa páči.
Laurenčík, Milan, podpredseda NR SR (2021-06-22):
Pán poslanec Martin Borguľa, s faktickou poznámkou nech sa páči.
Hrnčiar, Andrej, podpredseda NR SR (2018-02-06):
Pán poslanec Budaj.
Paška, Pavol, predseda NR SR (2013-12-10):
Pán poslanec Štefanec, do rozpravy.
Lackovič, Marek, poslanec NR SR (2024-01-18):
Ďakujem pekne, pán predsedajúci. Ja len nakrátko sa ešte vrátim aj k tomu samotnému skrátenému legislatívnemu konaniu, o ktorom hovoril aj pán kolega, pán poslanec Pollák, že áno, ani dnes na konci druhého týždňa rokovacieho po Novom roku práve ku tomuto bodu, ku tejto tlači č. 105, stále neboli legitímne zodpovedané dôvody alebo, alebo tá naliehavosť alebo nevyhnutnosť ako taká nebola dostatočne a legitímne vysvetlená. Nebolo nám vysvetlené ani to, na čo sme upozornili už niekoľkokrát za tých ostatných deväť rokovacích dní v tomto roku, a to je to, že prečo, keď už ten infringement samotný sa týkal nejakých ôsmich strán toho celého, prečo je k tej novele prilepených ďalších 59, myslím, strán. Áno, lebo, lebo spolu má 67 strán, ktoré, ktoré nie sú vysvetlené a nie sú vysvetlené vôbec ani, ani v samotnom päťstranovom návrhu ku tomuto bodu programu, ani v tých ostatných všetkých materiáloch a dôvodových správach a vysvetleniach. Takže aj naďalej tu máme napriek tomu, že sa tvárime, že sa tu diskutuje, hoci je to skôr nejaká opozičná analýza toho celého, čo sa tu dnes deje, viac ako, ako nejaká diskusia, tak stále nemáme dostatočne hodnoverne a legitímne vysvetlené tie dôvody a hlavne to, na čo som už opakovane upozornil, že nebolo vysvetlené nijakým spôsobom, prečo je prilepených k tým ôsmim stranám infringementu ďalších 59 strán vaty, ktorá je písaná navyše po čínsky a neprávnik jej nemá šancu porozumieť. Ďakujem pekne.
Hatráková, Katarína, poslankyňa NR SR (2021-11-30):
Ďakujem pekne, pán predsedajúci. Vážené panie poslankyne, páni poslanci, v súlade s § 73 zákona o rokovacom poriadku som bola určená Výborom Národnej rady Slovenskej republiky pre ľudské práva a národnostné menšiny za spravodajkyňu k návrhu uvedeného zákona pod tlačou 770. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 ods. 3 písm. c) zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby zákon, aby návrh zákona prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre ľudské práva a národnostné menšiny. Odporúčam, aby predmetný návrh zákona výbory prerokovali do 28. januára 2022 a v gestorskom výbore do 
31. januára 2022. Prosím, pán predseda, otvorte všeobecnú rozpravu.
Laurenčík, Milan, podpredseda NR SR (2020-04-20):
Prosím, prezentujme sa a hlasujme. (Hlasovanie.) Prítomných 141, za 133, proti 0, zdržal sa 7, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol aj toto hlasovanie.
Kažimír, Peter, podpredseda vlády a minister financií SR (2018-06-19):
Ďakujem opäť. Cieľom tohto návrhu zákona je zavedenie nepriamej dane, ktorá nahradí v súčasnosti platný 8-percentný odvod z prijatého poistného z neživotného poistenia. Túto daň budú v zásade platiť do štátneho rozpočtu poisťovne, ktoré ju vyberú od poistníkov v zaplatenom poistnom. Daň z poistenia predstavuje štandard používaný vo väčšine členských štátov Európskej únie predovšetkým z dôvodu, že poisťovacie služby sú v Európskej únii na základe smernice o spoločnom systéme dane z pridanej hodnoty oslobodené od dane z pridanej hodnoty. V nadväznosti na zavedenie tejto dane sa upravuje aj zákon o dani z príjmov, ak daň platí sám daňovník v postavení poistníka alebo právnická osoba na základe preúčtovaných nákladov poistenia v rámci koncernu, je daň po jej zaplatení daňovým výdavkom. Obsahom novely zákona o dani z príjmov je aj spresnenie zdaňovania príjmov nadobudnutých z realizácie virtuálnej meny, na čo nadväzuje aj novela zákona o účtovníctve, ktorou sa dopĺňa spôsob oceňovania tejto virtuálnej meny. Chcem vás upozorniť, že na gestorskom výbore pre financie a rozpočet boli prijaté nasledujúce pozmeňujúce a doplňujúce návrhy. Jednak posun účinnosti návrhu zákona z 1. októbra tohto roku na 1. január roku 2019 a s ním súvisiace technické úpravy, zároveň sa prijali ustanovenia, ktoré novelizujú Občiansky zákonník. Musím spomenúť napríklad zavedenie povinnosti pre poisťovne oznámiť najneskôr 10 týždňov pred uplynutím poistného obdobia výšku nového poistného s cieľom vytvoriť pre poistníka priestor pre rozhodnutie, či nové poistné akceptuje alebo nie. Ak poisťovňa 10-týždňovú lehotu nedodrží, bude poistník oprávnený podať výpoveď až do konca poistného obdobia na rozdiel od súčasnosti stanovených 6 týždňov pred skončením poistného obdobia. Upravuje sa zánik poistenia, ak poistné na ďalšie poistné obdobie nebolo zaplatené do jedného mesiaca od doručenia výzvy poisťovateľa na jeho zaplatenie. V súčasnosti lehota na zaslanie výzvy nie je stanovená, čím dochádza k umelému predlžovaniu zmluvného vzťahu. Súčasne sa upravuje aj moment zániku poistenia, ak výzva na zaplatenie poistného nebola doručená, a to do troch mesiacov od splatnosti poistného. V ďalšom ide o stanovenie pravidiel určenia poistného pri zániku poistenia z dôvodu jeho nezaplatenia, a to vo výške poistného dohodnutého za predchádzajúce poistné obdobie. V ďalšom, poisťovňa bude musieť v prípade poistnej udalosti uviesť dôvod prípadného odmietnutia poistného plnenia. Zároveň nebude môcť dodatočne meniť dôvod, pre ktorý už odmietla plniť. V ďalšom prípade, že poistná zmluva je stále platná a účinná, je poisťovňa povinná uhradiť riadne plnú škodu, skutočnosť, že klient je v omeškaní s platením poistného, nie je dôvod, aby znížila poistné plnenie. Toto sú všetko pozmeňovacie návrhy prijaté gestorským výborom, ktoré, pevne verím, smerujú k lepšej ochrane klientov na poistnom trhu. Ďakujem.
Bugár, Béla, podpredseda NR SR (2011-04-01):
Pán poslanec Čaplovič.
Ďurica, Ondrej, poslanec NR SR (2021-07-23):
Ďakujem za slovo. Vážený pán podpredseda Blanár, ja vám ďakujem za váš príspevok, ktorý bol aj argumentačne veľmi silný, aj ste ho veľmi dobre podali. A vidíte, napriek tomu, že ste citovali fakty a vyjadrenia skutočne odborníkov, zase sa nájdu poslanci a taký ten otrepaný slovník nemôžu vynechať, kedy spochybnia tento váš príspevok a povedia, že ste naskočili na akúsi vlnu populizmu. A presne toto je problém celej tejto hystérie, že títo vládni poslanci si hovoria stále svoje. Sú podporovaní médiami, tak ako ste citovali vyjadrenia v médiách, v denníku SME. To sú jednoducho neprípustné veci, ktoré z celej tejto záležitosti robia to, čo dnes ľudia pred Národnou radou prišli odprezentovať, čo prišli prejaviť svojou účasťou. Jednoducho nevraživosť a polarizácia spoločnosti. Ja som sa dnes rozprával s viacerými účastníkmi tohto protestu a nemyslite si, že to boli cirkusanti, nemyslite si, že to boli dezoláti. Rozprával som sa s ľuďmi, ktorí boli zamestnancami štátnej sféry, ktorí jednoducho cítia naozaj, reálne cítia nátlak vo svojom zamestnaní a majú obrovské obavy. Stretol som manželov, ktorí obaja pracujú ako učitelia a dostávajú pocítiť od svojich nadriadených, že sa budú musieť dať očkovať, pokiaľ chcú ďalej pracovať. Toto je jednoducho výsledok komunikácie tohto problému. Toto je výsledok médií, toto je výsledok toho, čo táto vláda spravila so Slovenskom a s jej občanmi. Ďakujem.
M. Vášáryová, poslankyňa: (2007-10-18):
Verejnoprávnosť. Verejnoprávnosť, nemáte pravdu, pán Mikloško, pretože verejnoprávnosť je definovaná. My sme členmi Rady Európy a tam je jasná definícia verejnoprávnosti, je myslím dobrá a netreba ju prepisovať, len problém je v tom, že je to všeobecná definícia, ktorú treba naplniť činmi. A to je ten problém. Pretože každá európska krajina má svoje vlastné predstavy, má svoju vlastnú kultúru a považuje niečo iné za dôležité ako ďalšia krajina. Takže ja si nemyslím, že toto by bol ten najdôležitejší problém. Problém, o ktorom ste hovorili, je dôležitý, a to, ako sa budú kreovať rady. To je, samozrejme, veľký problém. A po tretie, pani poslankyňa Mušková, nuž, teraz už nedostávame tie cyklostylované listy, ktoré sme dostávali, pretože zrejme kampaň sa skončila. Ďakujem.
Mičovský, Ján, poslanec NR SR (2013-12-18):
Ďakujem za slovo, vážený pán predseda Národnej rady. Dovoľte začať citátom z tlače. Citát: „Tento rok nedostala bratislavská expozitúra Národnej protikorupčnej jednotky ani jedno použiteľné oznámenie o korupcii.“ Koniec citátu. Na druhej strane dávam do vedomia fakt, že korupcia sa podľa ďalšej, inej štatistiky vyšplhala na 1. miesto problémov v spoločenských záležitostiach. A teraz jedna z možností, kde by sme mohli hľadať príčinu, prečo teda tieto dve veci akosi navzájom sa bijú. Na jednej strane máme tu vysoký problém s korupciou, na druhej strane máme nedostatok oznámení, resp. úplne ich nulový rozsah. Tak je to možno jedna z odpovedí spojená aj s tým, na čo poukázali predkladatelia tohto zákona, za čo im ďakujem. Že jednoducho dôvera voči organizáciám, ktoré majú bojovať s korupciou, je veľmi nízka, vôbec si nemyslím, že pretože tieto organizácie sú plné kriminálnikov, ale je možné, že jedna z príčin je práve aj v tom, že táto dôvera je nízka práve kvôli tomu, že sú tam aj takíto ľudia, ktorí by tam rozhodne byť nemali. Takže nič iné k tomu nemôžem povedať ako poďakovanie a rozhodnutie podporiť takýto návrh. Ďakujem.
Krošlák, Ján, poslanec NR SR (2021-02-05):
Pán Beluský, ja vás mám za inteligentného a múdreho človeka. Ja som vám to už raz spomenul na chodbe a ja sa preto divím, že sa vôbec zapájate do tejto debaty, lebo ja o tom vôbec nepochybujem, že o vás špeciálna prokuratúra najbližších sedem rokov ani nezakopne. Vás sa toto vôbec netýka. To znamená, že sa divím. Ale chcel by som len k tomu, čo ste hovorili, že podľa zákona bolo všetko v poriadku, ale ste spochybnil ten bod 1, to znamená, že proste žiadal o tú previerku. Ale spomeňme aj bod 3. Bod 3 je, že dostal tú bezpečnostnú previerku. A kto je šéfom NBÚ? No, je to nominant minulej vlády. To znamená, že keby bolo niečo a keby chcel niečo spochybniť alebo nie, no tak by to proste spravili alebo by to predĺžili a nedali by mu tú bezpečnostnú previerku a by to ani nestihol. Čiže naozaj reálne tú bezpečnostnú previerku dostal a všetko bolo okej. A potom veľa, veľa vecí tu bolo okolo tej politizácie toho, že vlastne je tam politický podtext a tak. Tak kľudne môžme sa vrátiť aj ku generálnemu prokurátorovi. Tak aj generálny prokurátor bol kedysi dávno v politike a vymenovali sme ho aj za vašej podpory teda za generálneho prokurátora. Čiže ja si myslím, že to vôbec nediskvalifikuje Dana Lipšica, to, že bol niekedy v politike, že nemôže kandidovať na toho špeciálneho prokurátora, a teda už tu bolo aj viackrát spomenuté, že aj pán Fico kandidoval za ústavného sudcu, takže tam nechápem, že tuto sa furt vyťahujú takéto veci. Ale hovorím, že vám sa divím, že proste to spochybňujete, toto meno, lebo však vás sa to vôbec netýka. To sa týka tých pánov nad vami, ktorí takými posmešnými úsmevmi počas tej rozpravy sa tvária, že sa usmievajú, ale ja vidím za tým úsmevom, ja tam vidím strach, a preto tak strašne sú proti pánovi Lipšicovi. Ale vám proste... (Prerušenie vystúpenia časomerom.)
P. Paška, predseda NR SR: (2009-02-17):
(Hlasovanie.) 137 prítomných, 136 za, 1 nehlasoval. Tento bod sme schválili.
Vašečka, Richard, poslanec NR SR (2021-10-20):
Ďakujem za slovo. pán predsedajúci. Ja chcem ako predseda výboru pre vzdelávanie, vedu, mládež a šport poďakovať za celý ten proces všetkým zúčastneným aj v rámci výboru, ale aj pomimo neho, aj viacerí kolegovia, ktorí nie sú členmi školského výboru, sa zapojili. Ďakujem aj za taký participatívny prístup ministerstva školstva. Verím, že čo sa dalo, sme v priebehu toho roka, kde boli aj dve medzirezortné pripomienkové konania, vychytali také tie muchy. Samozrejme, aplikačná prax ešte ukáže, ale myslím si, že ideme do hlasovania s dobre pripraveným zákonom, ktorý myslí na dobro školstva, na dobro detí, a prosím vás o jeho podporu. Hlasovali by sme aj vzhľadom na množstvo pozmeňujúcich návrhov o 17.00 hod., nie teraz o 11.00 hod., ale o 17.00 hod. Ďakujem.
Saková, Denisa, poslankyňa NR SR (2021-05-11):
Ďakujem veľmi pekne za slovo. Ja by som dotkla jednej témy, ktorá tu odznela, a nepochopila som, ja viem, že mám hovoriť a mám komentovať predrečníka, ale pani poslankyňa Hargašová, Halgašová, ja nechápem, čo ESO a reorganizácia miestnej štátnej správy a integrácia miestnej štátnej správy pod okresné úrady má, čo s poľovní... čo s poľovníctvom a čo s touto profesijovnou, profesijnou samosprávou. Všetky pozemkové odbory, teda odbory pozemkov a lesov, ktoré boli integrované pod okresné úrady, metodicky naďalej podľa kompetenčného zákona vedie ministerstvo pôdohospodárstva. Ministerstvo vnútra im robí akurát servis v podporných organizáciách, v logistických, personálnych a materiálno-technického zabezpečenia. Takže to vôbec nechápem. A jedna vec, všetko sa robilo pre ľudí. A keď raz projekt ESO má 95 % spokojnosť klientov, a tých klientov je 2 mil. za rok, tak prečo tu rozprávate o nejakých odboroch pozemkov a spájate to so samostatnou profesijnou organizáciou samosprávy, ako je Slovenská poľovnícka komora. Ďakujem.
B. Bugár, podpredseda NR SR: (2005-06-24):
M. Juščík, poslanec: Ďakujem za slovo. Chcel by som sa skutočne poďakovať poslancovi Lintnerovi, že tak vystúpil, ako vystúpil, že pomenoval priamo, priamou rečou niektoré veci, ale chcem predovšetkým zdôrazniť jedno, že viacerí, ale on tiež sa vyjadril ako o veľkom podvode. Podvod, ktorý zakrýva štát. A viacerí hovoríme, že tento podvod štát, štát ako taký. Vážení, ja si myslím, že zodpovední sú ľudia, ktorí sa skryli za štátnu moc. A my dnes, keď tento zákon prijmeme, urobíme prvý krôčik k tomu, aby sme týchto ľudí a ja to nazvem otvorene - podvodníkov -, keď o podvode sa hovorí, odkryli a začali riešiť týchto podvodníkov, aby títo podvodníci sa zodpovedali voči tým, ktorí boli postihnutí. Keď zomrie jeden človek alebo zahynie jeden človek, hovoríme, že je to tragédia. Keď zahynie viacej, hovoríme o katastrofe. Vážené kolegyne, kolegovia, koľkí, z tých ľudí, čo tam dali svoje životné úspory, odišli z tohto sveta na infarkt, na porážky, ktorí nezniesli to, čo sa vlastne stalo. Myslime na to, že boli postihnutí títo ľudia, ale po tých ľuďoch sú aj potomci. My odškodňujeme kdeakých, v zátvorkách, odškodnime aj týchto ľudí, urobme tento krok. Neváhajme. Ďakujem.
Přidal, Alojz, poslanec NR SR (2012-10-29):
Teraz pristúpme k hlasovaniu o návrhu z rozpravy. Dajte, prosím, pán predseda, hlasovať o návrhu pána poslanca Juraja Miškova.
Mesterová, Zuzana, poslankyňa NR SR (2024-01-17):
Ďakujem pekne za slovo, pán predsedajúci. Pán kolega Viskupič, ja by som chcela podporiť tvoj apel na kolegov a kolegyne z koalície, veď my už pravidelne na nich apelujeme, ale zatiaľ bez výsledku, tak nebudeme sa vzdávať. Už to padlo v tejto rozprave veľa, veľa komentárov k tomu, aké všetky vady, aké všetky ohrozenia táto, tento návrh prináša, toto skrátené legislatívne konanie prináša. Ja by som ich tu len tak koncentrovane v krátkosti zhrnula, aby sme si uvedomili tú mieru koncentrácie tých vád, že to naozaj nie sú len zákonné vady, že toto skrátené legislatívne konanie je v rozpore so zákonom, ako aj tu kolega citoval, aj v rozpore s ústavou, už sa k tomu vyjadroval aj Ústavný súd v minulosti, dokonca pán Susko v tom čase s tým súhlasil, tak by mohol aj kontinuitu svojich názorov nejako zachovať. Ale potom sú to dôvody na to aj tie, ktoré zazneli, také tie obsahové, napríklad tie rozhovory z tej chaty, že tu naozaj sú ľudia, ktorí majú osobný záujem, aby táto novela a ten, táto zmena bola prijatá. A ono je v poriadku, že majú osobný záujem, len by ho nemali oni presadzovať, lebo potom je to neobjektívne. Čiže správny postup by bol, ak by najprv prebehol štandardný proces súdny, proces spravodlivosti, kde by všetky tieto skutky boli náležite vyšetrené, rozhodnuté o nich, a potom podľa výsledku, ak by sme aj zistili nejaké vady v procese trestnom alebo v Trestnom zákone, by sa dali aj na týchto praktických príkladoch aplikovať do praxe a upraviť ten proces. Len keď to poradie vymeníme, tak potom to nie je o skvalitňovaní zákonnej úpravy, ale o ochrane subjektov osôb, konkrétnych súkromných, a to už potom je zneužívanie štátu na nejaké... osobnú ochranu, osobný záujem a to nie je, to nie je v poriadku. A potom je tu ďalšia rovina vád, ktorú tento zákon prináša do budúcna, a to je to, že prináša také precedensy a prinesie také precedensy, ktoré... (Prerušenie vystúpenia časomerom.)
Štefunko, Ivan, poslanec NR SR (2024-06-27):
Ďakujem veľmi pekne. Zora Jaurová veľmi správne pomenovala, že vlastne aký je tam nepomer medzi financovaním zo strany štátu, teda 15 % a 85 % prichádza z, vlastne zo súkromných zdrojov, resp. z tvorcov audiovizuálneho obsahu. Je to úplne bežná záležitosť pri verejno-súkromných partnerstvách, kde sa vlastne ako keby že štát garantuje nejaký, nejaké prostredie a súkromný kapitál financuje väčšinu toho výsledku. A tak sa to má robiť vo všetkých ako keby krajinách, stavajú sa tak diaľnice, financujú sa tam tak súkromné a rizikové investície a tak. Teda štát zníži riziko a tým pádom získa sa viac investícií, vytvorí sa viac obsahu, v tomto prípade filmov, urobí sa lepšia reklama krajine, vzniká viacej tvorcov, slovenský obsah je šírený do zahraničia a tak ďalej. No a v zásade vy ste povedali, že len strašíte a že nemusí to tak byť, veď sme hovorili, že len môže a môže sa stať, ale v skutočnosti niečo podobné sa stalo pri zákone o strategických investíciách, kde ste povedali, že my len kuvikáme a že nič sa také nestane a nezníži sa úloha kontroly a tak. A včera vyšla vyhláška, kde ministerstvo dopravy obmedzilo vplyv ÚHP na posudzovaní, na posudzovaní investícií. To znamená, že presne toto spravíte. Teraz nás opijete rožkom, zmeníte zákon o Audiovizuálnom fonde, v zásade poviete, že len strašíme a potom si budú nie nacionalisti, sľúbil som pánovi Dankovi, že budem hovoriť národniari a ja svoj sľub dodržím, takže národniari potom budú nadávať na tvorcov a budú ich obmedzovať vo svojej slobodnej tvorbe. Takže mne sa tiež nepáčia niektoré filmy, ale neznamená, že budem kvôli tomu meniť zákon.
Bugár, Béla, podpredseda NR SR (2011-07-07):
Pani poslankyňa Gabániová môžete reagovať.
Pčolinský, Peter, podpredseda NR SR (2023-02-14):
Pán poslanec Schlosár.
Kollár, Boris, predseda NR SR (2022-02-08):
S faktickou poznámkou vystúpi pán poslanec Lukáč, Goga, Krajčír. Nech sa páči, pán poslanec Lukáč.
T. Cabaj, podpredseda NR SR: (2009-04-29):
S faktickou vystúpi pani poslankyňa Mušková.
Ďuriš Nicholsonová, Lucia, podpredsedníčka NR SR (2017-02-09):
Kolegyne, kolegovia, nastal čas, keď si poprajeme pekný večer. Len vás chcem upozorniť, že zajtra o 9.00 hod. budeme pokračovať druhým čítaním v skrátenom legislatívnom konaní o vládnom návrhu zákona o registri partnerov verejného sektora pod tlačou 429. Želám vám krásny večer, pekné sny a tak. (Prerušenie rokovania o 19.00 hodine.)
Hrušovský, Pavol, predseda NR SR (2012-02-29):
Pán predseda Procházka.
Kotleba, Marian, poslanec NR SR (2020-07-09):
Pán Pročko, začnem s vami. Myslím, že toto je mimoriadne dôležité a ľudia potrebujú počuť skutočnú pravdu, že čo to vláda chystá, ale vo vašom prípade by som sa viac zaujímal o to, aby som nefúkal za volantom. Pán poslanec Kašper a pani poslankyňa Pleštinská, vaša reč bola viac o takých idealizovaných predstavách, ako by to malo a mohlo byť (ruch v sále a zaznievanie gongu), ale o tom, čo ste tu prezentovali, tak o tom vo vládnom návrhu nie je ani písmenko. Pán poslanec Kremský a pán poslanec Žiak, no vy ste si faktickú mohli ušetriť, pretože ku bankovému odvodu a k tomu, čo som ja hovoril v rozprave, ste nepovedali ani slovo. A, pán poslanec Šefčík a pán poslanec Cmorej, tak vy ste sa úplne aj ukázali, ako keby, ako keby ste boli zaplatení bankármi, pretože ak bankový sektor má na Slovensku zisk 630 mil. eur, tak, vážení kolegovia, dvíhanie poplatkov ľuďom, to nie je nevyhnutnosť, to je nenažranosť, to je drzosť, to je vedomie toho, že vláda ich podrží. A o tomto celý čas hovoríme, že keď niekto má zisk na ľuďoch 630 mil. eur, viac ako 0,5 mld., tak neexistuje racionálny dôvod na to, aby mali dvíhať akékoľvek poplatky. To je obyčajná nenažranosť. A ak nie ste tými bankármi zaplatení, tak to musíte pochopiť a § 30p z tohto návrhu stiahnuť. Ďakujem pekne. (Potlesk.)
Bittó Cigániková, Jana, poslankyňa NR SR (2022-05-05):
Pani predkladateľka, to bolo nechutné, odporné vystúpenie. Hovoríte o tolerancii, sama ste netolerantná. Žiadate slušnosť, sama ste vrcholne neslušná. Hovoríte o rešpekte, žiadny nemáte. Vy hovoríte o tom, že ste sklamaná a vy ste sama chodiace sklamanie pre ženy, keď počas vojny na Ukrajine, kde prichádza k znásilneniam, vy dáte návrh zákona, aby tie ženy tie deti museli porodiť. Predkladajte si, čo chcete. Nakoniec dobre, aspoň ľudia vidia, čo ste zač. Ale potom znášajte kritiku. Keď dvadsiaty druhýkrát tu mám návrh na obmedzenie ženských práv od roku 2016, tak to asi nie je v poriadku. A hovoríte iba svoje želania, nehovoríte fakty. Útočíte, ubližujete, hovoríte hlúposti, nerešpektujete, ste neslušná, presne ako ste povedali, je to jedno nechutné, odporné vystupovanie. Hovoríte o tom, že to už je dieťa, že má nárok na nový život či právo, nie je to pravda, je to len vaše želanie. Nie je to dieťa, v tej chvíli to jednoducho tak je. Nie je to zabíjanie. Vy obviňujete niekoho z niečoho, čo nespravil. V najťažšej situácii, ktoré tie ženy môžu, môžu zažiť, to sa týka toho znásilnenia. Vy ste povedali, mali právo sa rozhodnúť. O čom? Že ich niekto znásilní? Ste normálna? A keď hovoríte o tých, o tých ženách, ktoré nie sú znásilnené, a čo má byť dieťa trestom?! Keď sa žena, keď sa nejaká mladá žena zamiluje do pekného chlapa, ktorý sa potom pre pár sekúnd rozkoše na ňu vykašle, ona má celý život sa starať o dieťa, ktoré nechce? Bude trpieť aj to dieťa. To je riešenie? Dieťa ako trest? No to vám gratulujem, vy chodiaca tolerancia! Rešpekt a slušnosť.
V. Veteška, podpredseda NR SR: (2007-05-17):
(Hlasovanie.) Prítomných 137, za 85, proti 0, zdržalo sa 51, nehlasoval 1. Konštatujem, že sme posunuli návrh tohto zákona do tretieho čítania. Sme teda v treťom čítaní . Otváram rozpravu. Kto sa hlási do rozpravy? Pán spravodajca Pelegrini ako jediný. Končím možnosť ďalších prihlášok do rozpravy. Prosím, technickolegislatívne zmeny. Nech sa páči, pán poslanec.
Paška, Pavol, predseda NR SR (2014-04-01):
Pán predseda výboru Podmanický.
Glváč, Martin, podpredseda NR SR (2018-12-06):
Poprosím, pán poslanec, kľud v sále. Ďalší v rozprave pán poslanec Baláž ako navrhovateľ, nech sa páči.
Figeľ, Ján, podpredseda NR SR (2014-11-09):
Nech sa páči, Anton Martvoň.
Figeľ, Ján, podpredseda NR SR (2012-07-02):
Ďakujem pekne. Vyhlasujem týmto všeobecnú rozpravu za skončenú. Chce sa k nej vyjadriť navrhovateľ? Ďakujem. Pani spravodajkyňa? Oceňujem. (Smiech.) Vy áno? No, fajn. Tak vám všetkým tiež ďakujem za trpezlivosť a pracovitosť. Prerušujem rokovanie o tomto bode programu a, samozrejme, aj dnešné rokovanie, rokovací deň ukončujem. Pokračujeme ráno bodom č. 44 o 9.00 hodine. Pekný večer. (Prerušenie rokovania o 19.19 hodine.)
Grendel, Gábor, podpredseda NR SR (2021-05-12):
Pán poslanec Marek Kotleba.
Blanár, Juraj, podpredseda NR SR (2022-02-15):
Ďakujem, pán spravodajca. Otváram všeobecnú rozpravu. Do rozpravy sa písomne prihlásil jeden pán poslanec ako poverený člen poslaneckého klubu Ľudová strana Naše Slovensko, pán poslanec Martin Beluský, ktorému udeľujem slovo. A potom dám prihlásiť sa ústne do rozpravy. Nech sa páči, pán poslanec Beluský.
Miškov, Juraj, minister hospodárstva SR (2011-03-23):
Ďakujem veľmi pekne. Dobré ráno, vážený pán predsedajúci, vážené panie poslankyne, vážení páni poslanci, predkladám vám do prvého čítania návrh zákona o poskytovaní dotácií v pôsobnosti Ministerstva hospodárstva Slovenskej republiky, ktorý bol vypracovaný v súlade s ustanoveniami § 8a a § 37d) zákona č. 383/2008 Z. z., ktorým sa menia a dopĺňa zákon číslo 523/2004 Z. z. o rozpočtových pravidlách verejnej správy a o zmene a doplnení niektorých zákonov. Podľa citovaných ustanovení sa dotácie vo vecnej pôsobnosti príslušného orgánu štátnej správy môžu poskytovať len na základe osobitého zákona v rozsahu, spôsobom a za podmienok nim ustanovených, alebo ustanovených podrobnejšie iným všeobecne záväzným právnym predpisom vydaným na jeho vykonanie. Predloženým návrhom zákona ministerstvo vymedzuje okruh subjektov, ktorým možno dotáciu poskytnúť, upravuje účel, podmienky, rozsah a spôsob poskytovania dotácie, upravuje tiež okruh oblastí, na ktoré dotáciu nie je možné poskytnúť. Návrhom zákona sa tiež stanovuje pôsobnosť ministerstva v otázke poskytovania dotácií a upresňuje sa vzťah zákona k osobitným právnym predpisom. Zároveň sa zavádza povinnosť zverejňovať na internetovej stránke ministerstva zoznam žiadostí o poskytnutie dotácie, zoznam poskytnutých dotácií a ich výšku, zoznam neposkytnutých dotácií s odôvodnením ich zamietnutia, ako aj evidenciu uzavretých zmlúv. Návrh zákona nezakladá zvýšené nároky na štátny rozpočet, ani rozpočty obcí a vyšších územných celkov, pretože dotácie budú poskytované v rámci rozpočtovej kapitoly ministerstva hospodárstva. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem.
Kollár, Boris, predseda NR SR (2023-02-08):
Ďakujem. Pridelíme výbory presne podľa tohto návrhu. Páni, môžeme pokračovať. Budeme pokračovať v hlasovaní v prvom čítaní o návrhu poslanca Fecka na vydanie zákona, ktorým sa mení zákon č. 229/1991 Zb. o úprave zákonov o vlastníckych vzťahov k pôde. Je to tlač 1403, bod 60 schváleného programu. Dávam slovo poslancovi Jánovi Mičovskému, aby hlasovanie uviedol. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov , tlač 1403.)
Kočiš, Eduard, poslanec NR SR (2021-11-02):
Vďaka za slovo, pán predsedajúci. Pán minister Budaj, málokedy s vami súhlasím, ale v tomto naozaj musím súhlasiť, čo sa týka tých mikroplastov, nakoľko každý jeden súdny človek, ktorý si prečíta niekoľko rokov staré dopadové štúdie na zdravie obyvateľstva nielen na území Slovenskej republiky, ale aj celkovo v Európe, pretože Európa je týmito plastami doslova, do písmena nielen zaplavená, ale už zasypaná, tak musí uznať, že škodlivosť mikroplastov a ftalátov, ktoré sa z týchto plastových obalov vylučujú do potravín a do tekutín, ktoré následne občania, obyvatelia nielen na Slovensku konzumujú, je strašný, je hrozivý a svedčí o tom neuveriteľný nárast chorôb, ktoré sú s týmito plastovými odvetviami spojené. A na to netreba nejaké siahodlhé a nejaké globálne analýzy, to sú jednoducho analýzy, ktoré nám vie poskytnúť každý jeden úrad zdravotníctva, ktorý sa v danom regióne nachádza. Čo sa týka spracovania plastov a ich odvoz. Tu je jednoduché riešenie. Na Slovensku máme 79 okresov, ja nepoznám jediný okres na Slovensku, kde by neexistovala jedna alebo dve firmy, ktoré sa zaoberajú výrobou nejakých plastových, ja neviem, pohárov, šálok alebo príborov, alebo nejakých vešiakov. Jednoducho my tie plasty nemusíme odvážať stovky kilometrov ďaleko. Spravme legislatívu, ktorá nebude prikazovať, ale umožní výkup týchto plastov pre týchto spracovateľov, je to pre nich jednoducho surovina. Oni túto surovinu dokážu opätovne využiť a odbúrame akúkoľvek environmentálnu záťaž, čo sa týka dopravy týchto plastov do nezmyselného skládkovania. Ďakujem pekne.
Laššáková, Jana, podpredsedníčka NR SR (2015-04-21):
Pán poslanec Číž, nech sa páči, pán podpredseda.
Ondruš, Branislav, poslanec NR SR (2011-09-13):
Ďakujem pekne, pán podpredseda. Pán minister, vy ste obvinili pána Fica z populizmu, dokonca z cynického populizmu bez toho, aby ste uviedli jeden jediný príklad, ktorým by ste podložili svoje obvinenie, že jeho vystúpenie bolo plné populizmu. Tak mi dovoľte, aby som ja vám povedal svoj názor, čo je populizmus. Podľa môjho názoru populizmus je, keď budúca predsedníčka vlády dva dni pred voľbami sľubuje, že nebude privatizovať a nebude zvyšovať dane, a krátko po voľbách to začne presadzovať sama. Populizmus je, keď Iveta Radičová reaguje na mimoriadne zasadanie vlády na jeseň 2008, kedy sa už celý svet zmieta v hospodárskej kríze, slovami: „Naozaj nie je dôvod, aby sme zvažovali reakciu na už vyriešený problém v Spojených štátoch amerických.“ 20. septembra 2008. Populizmus je, keď vy, pán Dzurinda, ste na tej istej tlačovej konferencii 20. septembra 2008 krátko po páde Lehman Brothers povedali, že ste mimoriadne prekvapený a znepokojený tým, že k tejto téme zasadá mimoriadne mimoriadna vláda, pretože, budem vás citovať: „Poviem to veľmi jednoducho. Predseda vlády by nemal na Slovensku vyvolávať paniku vo chvíli, keď sa vláda rozhodla riešiť hroziace vážne dopady finančnej svetovej krízy na slovenskú ekonomiku.“ A na záver, pán minister, populizmus je, keď pred voľbami roku ´98 ste sľubovali občanom, že budú mať všetci dvojnásobné platy. To bola učebnicová ukážka populizmu, cynického populizmu, ktorý ste potom používali aj ako predseda vlády neustále a opakovane. (Potlesk.)
Mihál, Jozef, poslanec NR SR (2018-02-14):
Ďakujem. Vážený pán predsedajúci, vážené panie poslankyne, páni poslanci, v rozprave vystúpili traja poslanci. Žiadne pozmeňujúce alebo procedurálne návrhy nezazneli. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Martvoň, Anton, poslanec NR SR (2015-04-24):
Ďakujem pekne. Pán poslanec Raši, myslím si, že výborné vystúpenie, pomenoval si jasné veci, len jedna taká nepresnosť, lebo pán Uhliarik ťa obvinil, že klameš a tak. No, tá nepresnosť je v tom, že, áno, pán Uhliarik a jeho manželka sa už nevenujú zdravotníctvu, ale venujú sa predaju a podnikajú s vínom, ktoré ponúkajú ešte aj po Orave podľa časopisu Plus 7 dní alebo Plus jeden deň. To, čo tu bolo povedané, správne si skonštatoval, že neexistujú nejaké relevantné dôvody na odvolanie pána Čisláka, pán Uhliarik to aj vo svojom vystúpení spomenul, jediný v podstate dôvod, a to, že starne populácia. Čiže ak má byť starnutie populácie dôvodom pre odvolanie pána Čisláka, tak ďakujem pekne. Pán Čislák neurobil žiaden verejný prieskum alebo prieskum verejnej mienky, ako v roku 2006 pán Lipšic s otázkami typu „Čo sa vám páči na Lipšicovi?“, čiže ani takýto dôvod tu nie je na odvolávanie. Čiže, pán Raši, dobre si povedal, nie je tu žiaden dôvod a v podstate opozícia je už zúfalá, lebo jednoducho už budú pomaly našich ministrov odvolávať aj za starnutie populácie, podľa toho, ako to povedal pán Uhliarik.
B. Bugár, podpredseda NR SR: (2003-02-27):
Prosím určeného spravodajcu z gestorského ústavnoprávneho výboru pána poslanca Gábora Gála, aby informoval Národnú radu o výsledku prerokovania tohto návrhu vo výboroch. Nech sa páči.
Jurzyca, Eugen, minister školstva, vedy, výskumu a športu SR (2011-05-19):
Dobrý deň. Ďakujem pekne za slovo. Vážení prítomní, dovoľte, aby som odpovedal na otázku pána poslanca ja, a to nasledovne. Medzištátne dohody sú štandardnou formou riešenia otvorených otázok medzi štátmi. Takouto otázkou je aj dvojaké občianstvo. Preto by otázky mala vyvolávať skôr absencia úsilia o ne. Vláda Slovenskej republiky po minuloročných voľbách obnovila oficiálny dialóg s Maďarskou republikou na všetkých úrovniach od medzivládnych zmiešaných komisií až po úroveň najvyšších ústavných činiteľov. Návrh dohody riešiacej predmetnú spornú otázku je logickým vyústením úsilia o hľadanie bilaterálnych riešení nielen v oblastiach pragmatickej spolupráce, ale aj v otázkach, ktoré sú predmetom sporu. Tento postup súčasne nevylučuje prijímanie potrebných opatrení či už na vnútroštátnej alebo medzinárodnej úrovni. Maďarská strana do dnešného dňa neodmietla riešenie dvojakého občianstva formou bilaterálnej dohody, naopak, minister Martonyi počas svojej oficiálnej návštevy v Bratislave dňa 12. mája jednoznačne potvrdil záujem Maďarskej republiky pokračovať v dvojstranných rokovaniach s cieľom dosiahnuť dohodu napriek existujúcim názorovým rozdielom. Obsahové aspekty dohody zostávajú preto predmetom ďalších rokovaní, pričom Slovenská republika očakáva návrhy maďarskej strany. Ďakujem.
Bugár, Béla, podpredseda NR SR (2019-05-10):
Ďakujem. Pani spravodajkyňa? Nie. Prerušujem rokovanie o tomto bode programu. Zároveň vás chcem informovať, nakoľko pán minister ešte má ďalšie štyri body, v pondelok od desiatej budeme pokračovať bodmi pána ministra spravodlivosti. Potom tak, ako sme si stanovili, na pondelok sme presunuli zákony pani ministerky zdravotníctva. Takže po prerokovaní týchto návrhov z dielne spravodlivosti budeme pokračovať návrhmi z dielne pani ministerky zdravotníctva. Takže prajem vám príjemný víkend. (Prerušenie rokovania o 14.01 hodine.)
Hrnčiar, Andrej, podpredseda NR SR (2017-09-11):
Poprosím vás, páni poslanci.
Jurzyca, Eugen, poslanec NR SR (2016-05-18):
Ďakujem. Veľmi dobrá prezentácia. Pripájam sa k tomu názoru, že sú pre nás takéto zákony extrémne dôležité, aj gastrolístky, aj zrušenie gastrolístkov je pre nás extrémne dôležité, lebo to sú symboly víťazstva lobistov za zatvorenými dverami nad občanom. Toto je pre nás kľúčové. A ešte chcem pridať jednu drobnejšiu vec. Takisto ako pri gastrolístkoch ide o to, že tu je obmedzená možnosť obyčajného človeka rozhodnúť sa, čo so svojimi peniazmi urobí, a ide aj o to, že sú tam transakčné náklady stratené. To znamená u gastrolístkov nejaké firmy za manipuláciu s tými lístkami si zoberú peniaze, čo by sa nestalo, keby ľudia dostali priamo tie peniaze. A tuto pri FKSP je skupina ľudí, ktorá narába s tými peniazmi a tí, môžete hovoriť, že to robia zadarmo, ale narábajú s tými peniazmi a myslím si, že im niečo z nich zostane. Tak. Ďakujem.
Pčolinský, Peter, podpredseda NR SR (2023-06-28):
Páni poslanci, páni poslanci, žiadam vás, aby ste prišli do rokovej sá... do rokovacej sály, ideme hlasovať. Dve minúty prestávka. Vyhlasujem na dve minúty prestávku. Prosím, poslancov, aby prišli do rokovacej sály. (Reakcia z pléna.) Ja neviem, prečo všetci poodchádzali. Tu máme plán obnovy za 800 mil. euro. (Reakcie z pléna a ruch v sále. Opakované zaznievanie gongu.) (Prestávka.)
Paška, Pavol, predseda NR SR (2014-01-30):
(Hlasovanie.) 130 prítomných, 85 bolo za, 6 proti, 34 sa zdržalo, 5 nehlasovali. Návrh sme posunuli do druhého čítania.
Poliačik, Martin, poslanec NR SR (2015-04-21):
Ďakujem. Ja sa chytím len toho úplne posledného, aby sme vedeli, kde a na ktorej čiare tu treba končiť, pán kolega Brocka. A ja veľmi dúfam, že som vás zle pochopil a že ste nepovedali, že veci máme riešiť tak, ako to urobil Putin s Chodorkovským, lebo to je určite cesta, po ktorej žiadny demokraticky zmýšľajúci človek na Slovensku nechce ísť. Ja akceptujem, že v niektorých otázkach otec zakladateľ KDH pán Čarnogurský už nie je úplne pri zmysloch, ale budem veľmi rád, keď ho nebude nasledovať celá strana. Ja som spokojný, že teraz sa opozícia naozaj zjednotila, lebo ide o správnu vec. Som spokojný s tým, že opozícia ťahá za jeden povraz, ale pri niektorých veciach, prosím, dávajme si pozor a keď navrhujeme riešenia, navrhujme ich tak, aby boli v súlade s demokratickými princípmi, aby boli v súlade s princípmi právneho štátu, aby bolo vždy rešpektované právo, aby bol takisto rešpektovaný súkromný majetok jednotlivých ľudí a aby politické riešenia neboli riešenia mocenské, ale riešenia zodpovedajúce vláde práva. Takže, ešte raz opakujem, veľmi dúfam, že som vás zle pochopil, ale ocením, keď to vysvetlíte v odpovedi na faktické. Ďakujem.
B. Bugár, podpredseda NR SR: (2003-12-03):
(Hlasovanie.) Prítomných 133 poslancov, za návrh 76, proti 35 poslancov, hlasovania sa zdržalo 22 poslancov. Konštatujem, že Národná rada schválila vládny návrh zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkoch a o zmenách v sústave územných finančných orgánov v znení neskorších predpisov, ktorým sa menia a dopĺňajú niektoré ďalšie zákony a, samozrejme, aj pozmeňujúce návrhy, ktoré k tomu Národná rada schválila . vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (tlač 413). Spoločným spravodajcom je predseda výboru Pál Farkas. Nech sa páči, pán poslanec.
Pčolinský Peter, podpredseda NR SR (2022-12-07):
Na balkóne sú študenti, asi to dosť blbo bude vyzerať, ako sa tu vyjadrujeme.
Pellegrini, Peter, predseda NR SR (2015-06-25):
Ďakujem. Ďakujem.
Ondruš, Branislav, poslanec NR SR (2011-07-11):
Ďakujem pekne, pán podpredseda. Pani kolegyňa, fakt je, že, ale to ja, samozrejme, rešpektujem, pretože vychádzame naozaj z iných hodnotových základov, my sa nedokážeme zhodnúť na tom, ako by mal vyzerať ten vyvážený vzťah medzi zamestnancom a zamestnávateľom. Ale ja by som rád vám niečo opäť prečítal. Európsky hospodársky a sociálny výbor vo svojom stanovisku z 1. októbra 2009 zdôrazňuje, že pri reformách trhov práce v členských krajinách by sa malo predchádzať ďalšiemu nárastu počtu pracovných miest vyznačujúcich sa nadmernou flexibilitou na úkor istoty, čo je práve ten princíp. Ja som aj vo svojom vystúpení jasne povedal, že ani pracovné právo dnes nemôže zotrvávať na absolútnej ochranárskej pozícii a že skutočne treba hľadať aj istú mieru flexibility, ale tak, ako to povedal uvedený výbor, že tá flexibilita nemôže ísť na úkor istoty. A to, čo predkladáte a presadzujete vy, to, bohužiaľ, ide na úkor tej istoty. To už nie je flexiistota, to je len tá flexibilita. Musím povedať niečo skutočne z vlastnej skúsenosti. A ja som to už spomenul. Minulý víkend som celý strávil na východnom Slovensku. Musím povedať, že naozaj dnes ľudia nie sú schopní komunikovať so zamestnávateľom a dohodnúť si podmienky tak, ako ste to povedali vo svojom vystúpení. To nie je pravda. Nie sú na to schopní. Dnes najmä tá vysoká nezamestnanosť ľudí ženie k tomu, že musia prijímať aj so škrípajúcimi zubami podmienky, s ktorými hlboko nesúhlasia. A musia sa navyše tváriť, že to robia dobrovoľne. A vy v tejto novele uvoľníte úplne bezbreho priestor pre takéto počínanie. A ja sa naozaj v tomto musím ohradzovať voči tomu. My, samozrejme, nepovažujeme každého zamestnávateľa za zlého, ale Zákonník práce tu je práve preto, aby obmedzoval alebo reguloval tých zlých.
Blanár, Juraj, podpredseda NR SR (2023-06-20):
Ďakujem. Teraz poprosím pani poslankyňu Moniku Kaveckú ako členku výboru pre zdravotníctvo, aby informovala Národnú radu o výsledku prerokovania návrhu vo výbore. Nech sa páči, pani poslankyňa.
Huliak, Rudolf, poslanec NR SR (2023-12-20):
Ak môžem poprosiť, po dohode v koaličných stranách by som poprosil poslancov, ktorí sú starostovia, primátori a zástupcovia samospráv, že by išli dole do tlačovej miestnosti, urobili by sme tlačovku na podporné stanovisko práve tohto hlasovania o tom, ako je potreba prijať štátny rozpočet kvôli samosprávam. Ďakujem. (Potlesk.)
Kollár, Boris, predseda NR SR (2023-03-23):
Nezaznamenalo vás to? (Reakcie z pléna.) Ale to, to pokračuje ďalej, to je po 13. Dobre. Pán poslanec Čepček. Vráťte, prosím, pánovi poslancovi Čepčekovi 2 minúty. Nech sa páči, máte možnosť reagovať.
Blaha, Ľuboš, podpredseda NR SR (2024-04-16):
Na vaše vystúpenie, pán poslanec, evidujem päť faktických poznámok. Ako prvý, prvého poprosím pána poslanca Martina Šmilňáka s tým, že by som ešte upozornil kolegov, že necháme dobehnúť, ak je teda všeobecný súhlas, túto diskusiu aj po devätnástej a potom by sme to ukončili, dobre? Takže, pán poslanec Martin Šmilňák, nech sa páči.
Kaník, Ľudovít, poslanec NR SR (2011-02-02):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k vládnemu návrhu zákona o zrušení zákona č. 140/2010 Z. z. o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh zákona spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informácie o cieli, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, o tom, že návrh nebude mať vplyv na rozpočet verejnej správy ani na podnikateľské prostredie, hospodárenie obyvateľstva ani na informatizáciu spoločnosti a tiež nebude mať dopad na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 14. januára 2011č. 212 a podľa § 71 rokovacieho poriadku Národnej rady navrhujem, aby návrh zákona prerokovali tieto výbory: ústavnoprávny výbor, Výbor Národnej rady Slovenskej republiky pre hospodárstvo, výstavbu a dopravu a Výbor Národnej rady Slovenskej republiky pre pôdohospodárstvo a životné prostredie. Za gestorsky výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 16. marca 2011 a v gestorskom výbore do 18. marca 2011. Pán predsedajúci, otvorte všeobecnú rozpravu.
Kaščáková, Renáta, poslankyňa NR SR (2017-12-05):
Ďakujem veľmi pekne. Zareagujem na tú časť tvojho vystúpenia, Katka, o tom, že peniaze tečú k ľuďom do regiónov veľmi pomaly. A naozaj nevieme, ako vlastne tieto výzvy celé budú vyzerať, ako sa budú posudzovať žiadosti, ako sa budú vyúčtovávať. Vieme, ako to chodí, ten systém je veľmi ťažkopádny. A práve z toho dôvodu sa veľmi obávam o výsledok. Chcela by som aj z tohto miesta ale povedať, že si veľmi vážim ľudí ako Anton Marcinčin a všetkých, všetci šikovní ľudia v jeho okolí, ktorí robia túto prácu priamo v teréne úprimne, s nasadením všetkých síl, komunikujú s lokálnymi hráčmi, podnecujú stretnutia, robia prieskumy, pomáhajú s vytváraním akčných plánov a tak ďalej. Ja viem, že sú to proste desiatky, stovky hodín práce, a chcem, aby tu odznelo, že verím ich snahe odviesť dobrú a poctivú prácu. Ale to, čomu neverím, je to, že sa ich mravenčia práca stretne s úprimným, naozaj úprimným záujmom vlády rozprúdiť skutočný trvalo udržateľný rozvoj v regiónoch, lebo ak by sa totiž táto vláda o regióny skutočne zaujímala, tak by ich za 12 rokov svojho pôsobenia nenechala dôjsť na psí tridsiatok, ak by využívala tie mechanizmy, ktoré ako, ako vláda dnes má vo svojich vlastných rukách. A nič ma nepresvedčí, nič ma nepresvedčí, že teraz, keď vláde už tečie do topánok, lebo aj slepý vidí, že regionálny rozvoj zlyhal, že teraz to už bude lepšie, že teraz sa to už podarí, už tam nalejeme len týchto pár miliónov a už to bude fajn. Zavedený systém je veľmi centralistický a na to, že ide naozaj skutočne, úprimne podporovať riešenia zdola, sa iba tvári.
Kočiš, Eduard, poslanec NR SR (2022-11-15):
Veľmi pekne ďakujem za slovo, pán podpredseda. Pán kolega Saloň, vo svojej rozprave si veľmi správne poznamenal to, že tvoj pohľad na danú problematiku a na problém nelegálnej migrácie občanmi z tretích krajín na území Slovenskej republiky, ktorí sa naozaj nelegálnym spôsobom chcú dostať ďalej na západ, a Slovensko je pre nich buď nejakou priestupnou, alebo nejakou čiastočnou krajinou, z ktorej by chceli vychádzať ďalej do veľmi rukami otvoreného Západu, len problém je v tom, že rovnaký náhľad a rovnaký problém na celú túto problematiku a celú katastrofálnu situáciu nemá aj ministerstvo vnútra, keďže pán minister Mikulec sa k tejto problematike postavil viac ako laxne. On tvrdí, a to si z jeho rozpravy môžu občania Slovenskej republiky naozaj vypočuť, že nelegálna migrácia na území Slovenskej republiky nie je problém, nepredstavuje žiadne bezpečnostné riziko. Ty si vo svojej rozprave jasne poukázal na to, že nelegálni migranti predstavujú problém nielen pri vstupe na územie Slovenskej republiky, ale predstavujú problém aj zdravotný, pretože ak by nepredstavovali zdravotný problém, tak títo občania nie sú permanentne kontrolovaní a nie je im poskytovaná v tomto stanovom mestečku v Kútoch permanentná zdravotná starostlivosť. Pán minister vnútra Roman Mikulec tvrdil vo svojej rozprave, na ktorú si ty veľmi pekne zareagoval, jednu úžasnú vec, že občania, ktorí pochádzajú zo Sýrie a z Afganistanu nie sú možní vrátenia do krajiny, odkiaľ prišli. To znamená, že pán minister Mikulec asi perfektne ovláda sýrsky jazyk alebo berberský jazyk a vie sa dokonale porozumieť alebo dorozumieť, odkiaľ títo občania sú, pochádzajú a plynulou sýrčinou alebo berberčinou im to určite bude vedieť vysvetliť. Čiže na tej konferencii v Rumunsku bude určite excelovať. Howgh.
Matejičková, Zuzana, poslankyňa NR SR (2023-12-12):
Teraz pristúpime k hlasovaniu o pozmeňujúcom návrhu, ktorý odznel v rozprave. Pán predseda, dajte, prosím, hlasovať o pozmeňujúcom návrhu pána poslanca Horeckého.
Jurinová, Erika, podpredsedníčka NR SR (2015-09-17):
Na vaše vystúpenie, pán poslanec, sú tri faktické poznámky. Uzatváram možnosť prihlásiť sa s faktickou. Pán poslanec Martvoň.
Gašpar, Tibor, podpredseda NR SR (2024-09-26):
Ďakujem, pán poslanec. Ďalší v poradí pán poslanec Majerský, nech sa páči, František.
Laššáková, Jana, poslankyňa NR SR (2011-11-30):
Ďakujem pekne. Vyhlásil ste prestávku, pán podpredseda. Ja som chcela podať návrh na poradu klubov, aby bola prestávka, vzhľadom na to, že sme prerokovali veľké množstvo zákonov s rozsiahlymi pozmeňujúcimi návrhmi. Takže dobre, ďakujem pekne.
Laurenčík, Milan, podpredseda NR SR (2021-12-03):
Ďakujem veľmi pekne obom a prerušujem rokovanie o tomto bode programu. Vážené panie poslankyne, vážení páni poslanci, teraz by sme mali pokračovať v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (tlač 807). Prosím pána ministra financií Igora Matoviča, aby zaujal miesto určené pre navrhovateľov. Máme tu niekde pána ministra Matoviča? Vyhlasujem krátku trojminútovú prestávku. Beriem späť, nevyhlasujem prestávku. Páni poslanci Mazurek a Tomáš do rozpravy? Aha, vlastne k tomuto návrhu, pardon, už som sa zľakol. Takže prosím pána ministra Igora Matoviča, aby zaujal miesto určené pre navrhovateľov, a pani spravodajkyňu z výboru pre financie a rozpočet, pani poslankyňu Annu Miernu, aby zaujala miesto určené pre spravodajcov. Teraz dávam slovo pánovi poslancovi Milanovi Mazurekovi, ktorý sa do rozpravy prihlásil ústne, a pripraví sa pán poslanec Erik Tomáš. Pán poslanec, nech sa páči, máte slovo. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 807.)